Burjassot acull el Trofeu de birles “a sis” Copa Generalitat
2025-07-24

La Plaça de l’Ajuntament de Burjassot s’ha transformat aquests dies en un camp de birles per a acollir el Trofeu de birles “a sis” Copa Generalitat, organitzat per la Federació de Jocs Tradicionals de la Comunitat Valenciana i coordinat, com a amfitrions, per l’equip de Jocs Tradicionals de l’Entitat Cultural Valenciana “El Piló” del municipi.

Una jornada de jocs tradicionals en el cor de Burjassot que comptà amb la presència de l’alcalde de Burjassot, Rafa García, acompanyat dels regidors de Festes i Serveis Municipals, Manuel Pérez Menero i Manuel Lozano, respectivament, i de la regidora d’Educació, Laura Espinosa.
La competició va comptar amb la participació de huit dones i huit homes, tots ells classificats pels seus resultats en els trofeus oficials de l’any 2016. Els participants, dividits en quatre grups, van jugar dues partides planes de 15 tiratges i els dos millors de cada grup, tal com han assenyalat des de l’entitat burjassotera, van passar a les semifinals i a les finals per partides.

En secció masculina, Jose Antonio Gómez, de l’ADAEC de Benissanó, es va alçar amb el campionat, mentre que Amadeo González, d’El Piló, es va proclamar subcampió. En secció femenina, la campiona va ser Mª Carmen Martín, d’El Piló i la subcampiona Teresa Tarazona, de Torre Mudèjar de Xèrica.

Una vegada acabada la competició, participants i acompanyants van gaudir del dinar de germanor en la qual es van lliurar els trofeus als quatre guanyadors.